Niko Kovač novi je trener Bayerna od iduće sezone! Tako je potvrdio Hasan Salihamidžić, sportski direktor minhenskog kluba. Kovač će potpisati trogodišnji ugovor s bavarskim klubom.

U četvrtak je u njemačkim, ali i ostalim europskim medijima, osvanula vijest da je Niko Kovač dogovorio uvjete suradnje s Bayernom, te da sjeda na klupu predstojećeg ljeta, nakon što Jupp Heynckes odstupi sa svog mjesta i ode u mirovinu.

"Potpisat ćemo ugovor na tri godine. Anonimo smo dogovorili sve uvjete. On poznaje DNA ovog kluba i zato smo se odlučili za njega", rekao je sportski direktor Salihamidžić, poznat i kao Brazzo, koji je bio Kovačev suigrač u bavarskom sastavu.

"Uvjereni smo da je on pravi čovjek za naš klub", zaključio je Brazzo.

Kovač će na klupu Bayerna sjesti 1. srpnja, kada mu i službeno započinje trogodišnji mandat. Njegov brat Robert bit će mu pomoćnik na klupi, a spominje se da i da će Heynckesov pomoćnik također ostati kako bi pripomogao u tranziciji.

Vijest je na svojoj klupskoj stranici potvrdio i Bayern, s općenitim detaljima ugovora.

Kovač je za Bayern igrao od 2001. do 2003. godine, te je u 34 nastupa upisao tri pogotka. S bavarskim je klubom osvojio Interkontinentalni kup 2001. godine i Bundesligu dvije godine kasnije.

+++ BREAKING +++



Salihamidzic bestätigt auf Bayern-TV! Kovac neuer Bayern-Coach. pic.twitter.com/xsy9qp0uKt — Sky Sport News HD (@SkySportNewsHD) April 13, 2018

BREAKING: Niko Kovač will take over as #FCBayern head coach from 1st July 2018. "We agreed a 3-year contract yesterday," says sporting director @Brazzo. #MiaSanMia pic.twitter.com/lJKsCOgUiy — FC Bayern English (@FCBayernEN) April 13, 2018